《祝英台近 谷雨，课童子修灌花木》
清代·龚翔麟

数花风，逢谷雨。绿暗旧年树。径草须锄，莫碍燕来路。

红蕉第一风流，移根记取。伴窗外、粉团春暮。

井华水，玉虎汲洗梧桐，青青嫩如许。蝴蝶今番，闲了弄香否。

丹萱第一忘忧，抽条好护。伴池上、石榴重午。

作者简介：龚翔麟（1658—1733）清代藏书家、文学家。字天石，号蘅圃，又号稼村，晚号田居，浙江仁和（今杭州）人。康熙二十年中顺天乡试乙榜。由工部主事累迁御史，有直声，致仕归。工词，与朱彝尊等合称浙西六家，著有《田居诗稿》、《红藕庄词》。